હવે યુવતી છાજલી પર ઊભી રહી ગઈ હતી અને નીચે જોઈને શું કરવું એ વિચારતી હતી. એક યુવાને કહ્યું કે ‘તેને એકદમ છાજલી પરથી નીચે કૂદકો મારવાની કોશિશ કરતી જોઈને હું ડઘાઈ ગયો. તેના હાથ પર લોહીના ડાઘ હતા. તેની પાસે ગોળીની બૉટલ હતી અને એમાંથી અમુક ગોળી તેણે ખાધી હતી. જોકે એ પહેલાં તેણે અમને હિન્દીમાં કહ્યું કે જેને ફોન કરવામાં આવ્યો છે તે યુવાન આવશે તો હું નીચે આવીશ. એ સમયે જેને ફોન કરવામાં આવ્યો હતો તે યુવાન ત્યાં આવ્યો. જોકે તેને જોઈને પણ તે નીચે ન ઊતરી અને ફરી એકદમ નીચે જોઈને પડવાની તૈયારી કરવા માંડી.’